इलाहाबाद. घूरपुर थानाक्षेत्र के दांदूपुर अमिलिया गांव में शुक्रवार की शाम एक व्यक्ति का अपनी पत्नी से झगड़ा हो गया। तैस में आकर उसने पहले चाकू से पत्नी का गला रेत दिया, फिर खुद को तमंचे से गोली मार ली। इससे उसकी मौके पर ही मौत हो गई। उसकी पत्नी गम्भीर रूप से घायल है। उसे इलाज के लिए अस्पताल ले जाया गया है। बताया जाता है कि पति-पत्नी के बीच रिश्ते ठीक नहीं चल रहे थे। महिला का किसी और से अफेयर चल रहा था। आगे पढ़िए पूरा मामला...
-घूरपुर क्षेत्र के दांदूपुर अमिलिया गांव निवासी सुभाष विश्वकर्मा (35) पुत्र स्वर्गीय देवराज विश्वकर्मा चार भाइयों में छोटा था।
-वह अलग घर बनाकर अपनी पत्नी रेखा विश्वकर्मा (32), बेटी यशी (13) और बेटे साहिल (6) के साथ रहता था।
-यमुना से निकलने वाली बालू की ट्रक-ट्रैक्टर में लोडिंग करता था।
-घर पर किराने एवं कास्मेटिक की दुकान भी चलाता था, जिसे उसकी पत्नी संभालती थी। पत्नी रेखा लेडीज कपड़ों की सिलाई भी करती है।
-शुक्रवार शाम को सुभाष विश्वकर्मा कहीं बाहर से आया तो उसका पत्नी रेखा से विवाद हो गया। जिससे नाराज सुभाष ने चाकू उठाया और पत्नी का गला काट दिया।
-जब वह लहुलूहान होकर जमीन पर तड़पने लगी तो खुद छत पर चला गया और देशी तमंचे से अपने बाये सीने में सटाकर गोली मार ली।
-इससे उसकी मौके पर ही मौत हो गयी। पता चलने पर पूरे गांव के लोग वहां पहुंच गये। इसके बाद पुलिस को खबर दी गयी।
-झगड़े की वजह क्या थी, यह अभी कोई नहीं बता पा रहा है। पुलिस मामले की छानबीन कर रही है।
आखिर कहां गायब हो गया तमंचा
-घूरपुर के दांदूपुर अमिलिया गांव में जो घटना शुक्रवार की शाम हुई है। उसको लेकर कई तरह के सवाल उठ रहे हैं।
-सुभाष विश्वकर्मा ने पहले अपनी पत्नी रेखा देवी की गला काट दिया और फिर तमंचे से खुद को गोली मारकर आत्महत्या कर ली, लेकिन इसके पीछे कई सवाल भी उठ रहे हैं।
-क्योंकि मौके से कोई तमंचा बरामद नहीं हुआ है। रेखा घर के नीचे घायल पड़ी थी, जबकि सुभाष को गोली छत पर लगी।
-लोग हत्या की आशंका जता रहे हैं, जिसमें गहरी साजिश भी हो सकती है।
प्रेमी संग भाग चुकी थी पत्नी
-दूसरी बात ये भी सामने आ रहा है कि पति-पत्नी के बीच रिश्ते ठीक नहीं चल रहे थे।
-गांववालों के अनुसार सुभाष की पत्नी का किसी से अफेयर था। इसको लेकर उनमें कई बार झगड़ा हो चुका था।
-रेखा अपने आशिक के साथ भाग चुकी थी। पंचायत के बाद लौटी थी।
-एसपी यमुनापार अशोक कुमार राय का कहना है कि दोनों शवों को पोस्टमार्टम हाउस भेज दिया गया है।
-पीएम रिपोर्ट आने के बाद ही कुछ कहा जा सकता है। अभी किसी से पूछताछ भी नहीं हो पायी है। पुलिस हर पहलू पर जांच कर रही है।
आगे की स्लाइड्स में देखिए अन्य फोटोज...
hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva